84 BRANDT Zoologie. 
probavimus laminam palatinam a me descriptam unicam huc usque fuisse 
animalis partem conservatam, quae post Stelleri tempora centum annorum 
spatio a naturae scrutatore est visa. Reliqui auctores, de Stelleri Vacca ma- 
rina verba facientes, [Il. Baerio exceptu, qui variorum auctorum de patria 
ejus et deletione sparsas sedulo collegit animadversiones, ad unum omnes 
Stelleri vel epitomatoris ejus (Krascheninnikowii) relationes repetierunt. 
Qui post Stellerum scripserunt auctores cum Stellero animal vel ad Ma- 
natum americanum, sed varictatis Z borealis titulo Tricheci Manati nomine 
retulerunt vel usque ad annum 1809, quo Cuvierus tractatum excellentis- 
simum de Cetaceis herbivoris publicavit, pro specie quidem peculiari, 
sed cum Manato americano in genus unum conjungenda considerarunt. 
Animal Manatinum Stellerianum speciem distinctam sistere debere primus 
disertis verbis exhibuit Schreberus anno 1774, sed speciei nomen haud de- 
dit, nec a Manatis veris distinxit. Schreberum sequutus est Zimmermannus, 
qui speciem Manatum gigantem appellavit, Serius ab aliis eadem species Le 
grand Lamantin de Kamtschatka, Manati Balaenurus (Bodd.), Whale-tailed 
Manati (Pennant), Trichechus borealis et Manatus borealis est nominata. 
Cuvierus primus (Annal. du Museum T. XIII. (1809) p. 296) disertis 
verbis demonstravit, Manatum sic dictum gigantem seu borealem seu balae- 
nurum genus peculiare constituere debere, cui autem nomen systematicum 
non imposuit, sed titulo Lamantin du nord de Steller et serius Stellère de- 
signavit. [ligerus itaque in prodromo (1812) genus innominatum Rytinam*) 
(rectius seribendum Rhytinam cf. supra p. {. notam*) (germanice Borken- 
thier) appellavit. Nomen Illigerianum a multis quidem naturae scrutatoribus 
et ipso Cuviero est receptum, alii tamen aliud proposuerunt. Gallorum 
haud pauci (cf. Synonymiam) genus Stellerum, seu Stelleram, Retzius teste 
*) Nomen Rhytina ceterum haud ïta apte electum, quum cutis aliorum Sireniorum pariter 
corrugetur et epidermidem rimosam offerat. 
